NaiveNeuron/SloPal huggingface dataset:
Poliačik, Martin, poslanec NR SR (2014-11-09):
Dnešné ráno sa stalo, myslím, absolútne výbornou odpoveďou na otázku, ktorú sme dostávali v sobotu večer. Naozaj vám to stojí za to sa tu s tým ťahať celú noc? Však vás nikto nevidí, nikto nepočuje, v zásade ľudia ani len nevedia, že ste tu. No vedia. Ja už som mal dneska ráno ďalší telefonát z Trenčína a budú ďalšie informácie. Pán kolega Lipšic, ako sme sa rozprávali, má telefonáty od riaditeľov iných nemocníc na Slovensku a tiež sa s nimi podľa všetkého bude rozprávať. Moji kolegovia z SaS takisto začínajú zbierať informácie a tá mozaika, tá mapa sa skladá. My vieme, že na druhej strane tá mozaika je zložená, lebo tam sa to zorganizovalo. My iba potrebujeme to isté nakresliť teraz z tej našej strany a ukázať to verejnosti. A tých kúskov tej mozaiky je stále viac. Myslím, že ten jeden, ktorý pán kolega Lipšic práve odprezentoval, je jeden, ktorý dôležitým spôsobom nám hovorí, že náhody neexistujú. Tak ako neexistuje náhoda, vďaka ktorej by tie dve firmy v tom verejnom obstarávaní v Piešťanoch dokázali nezávisle od seba ponúknuť 1 599 990 eur, ktoré požadujú za cétečko, obidve presne tú istú sumu, tak neexistuje náhoda, že v Belize na tej istej adrese sídli aj bývalá, údajne bývalá, firma pána Pašku aj firma Penta Enterprises. A možnože tieto informácie by sme nemali, ak by sme 40 hodín nesedeli v tejto sále a nehovorili verejnosti, konečne nám začnite posielať informácie, konečne nám hovorte, ako sa veci majú, nech to pohneme... (Prerušenie vystúpenia časomerom.)
P. Hrušovský, predseda NR SR: (2005-10-25):
(Hlasovanie.) 122 prítomných, 107 za, 8 proti, 4 sa zdržali, 3 nehlasovali. Návrh uznesenia sme schválili. Pozrite sa na hlasovanie pani poslankyne Muškovej, či je zaregistrovaná. Panie poslankyne, páni poslanci, teraz pristúpime k hlasovaniu o návrhu uznesenia na zmeny v zložení výborov Národnej rady. Návrh máte písomne rozdaný pod tlačou 1369, kde na základe odporúčania jednotlivých politických strán a poslaneckých klubov dochádza z dôvodu odchodu niektorých poslancov, respektíve spočívania poslaneckého mandátu k zmene v zložení výborov jednotlivými politickými stranami zastúpenými v parlamente. Otváram rozpravu o návrhu uznesenia.  Do rozpravy sa nehlási nik z prítomných pánov poslancov, preto rozpravu končím a pristúpime k hlasovaniu o návrhu uznesenia 1369. Hlasujeme, páni poslanci. (Hlasovanie.) 129 prítomných, 109 za, 13 sa zdržalo, 7 nehlasovalo. Návrh sme schválili. Poprosím pána poslanca Minárika, aby z poverenia výboru pre financie, rozpočet a menu predniesol návrhy uznesení k prerokúvanému návrhu vlády na vydanie zákona o ochrane vkladov. Nech sa páči, tlač 1303.
Kollár, Boris, predseda NR SR (2022-03-30):
Ďakujem pekne. Takto sa to robí, do psej matere. (Smiech v sále a predsedajúceho.) (Rokovanie 60. schôdze NR SR sa skončilo o 11.12 hodine.) (Po skončení 60. schôdze NR SR a po prestávke sa začalo rokovanie 63. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Zmajkovičová, Renáta, podpredsedníčka NR SR (2014-03-20):
Pán poslanec Martvoň.
Ódor, Ľudovít, dočasne poverený predseda vlády (2023-06-22):
Ďakujem pekne. Vážený pán poslanec, ako sme uviedli aj v programovom vyhlásení vlády a z posúdenia súčasného stavu, ale aj vo väzbe na očakávané trendy vyplýva, že je potrebné po viac ako 20 rokoch fungovania súčasného modelu verejnej správy jeho posúdenie a odporúčanie viacerých zmien a považujeme za škodu, že sa od roku 2006 vlády ani parlament teda do hĺbky nezaoberali pravidelným hodnotením a alebo návrhmi na prípadné úpravy týchto vzťahov. Takže ja som hovoril aj pri predstavovaní vládneho programu, že z môjho pohľadu je výhoda mať v tejto problematike úradnícku vládu, keďže my nemáme starostov ani županov, a tým pádom môžme sa pozrieť trošku takými nezaťaženými očami, čo funguje, čo nefunguje. A určite aj vy to poznáte veľmi dobre, že nikto by takýto systém nevymyslel, ak by mal možnosť budovať systém od začiatku, vzhľadom na to, ako sa menili postupne tie kompetencie, zdroje financovania z jedného, druhého, tretieho zdroja. A takže v zásade je tam veľká džungľa aj kompetencií, aj financovania a dosť často aj to financovanie je, povedal by som, ad hoc menené aj vo väzbe na to, aké sú aktuálne politické ciele a politické nálady na Slovensku. Takže to, čo, to, čo je mojím cieľom a je to vlastne aj taká prezidentská, premiérska téma v tom zmysle, že radi by sme poskytli verejnosti nejaký výpočet hlavných problémov z hľadiska decentralizácie, ale aby sme nehovorili len o problémoch, budeme hovoriť aj o nejakých alternatívnych riešeniach, a to aj z hľadiska kompetencie, aj z hľadiska financovania, ako aj modernizácie. Takže existuje pracovná skupina, ktorá vypracuje nejaký návrh, ktorý potom bude ďalej diskutovaný aj predstaviteľmi samospráv a, samozrejme, budeme to aj verejne komunikovať. V tak krátkom čase nemáme ambíciu doriešiť všetky detaily, to asi nie je celkom možné, ale to, čo chceme, je zadefinovať z nášho pohľadu teda kľúčové problémy a nejaké námety na riešenie a budeme dúfať, že aj nová vládna koalícia, ktorá bude mať plný mandát od občanov, že možno niektoré tieto nápady využije v budúcnosti alebo minimálne urobí ďalšie kroky, ktoré by mohli viesť k tomu, že sa sprehľadní, sprehľadnia finančné toky, ale aj sa upracú trošku tie kompetencie, ktoré, ktoré momentálne sú veľmi neprehľadné. Takže aby som to, aby som to uzavrel, vážený pán poslanec, z uvedeného vyplýva, že vám a ani poslancom, bohužiaľ, dnes ešte nemôžem predstaviť tieto návrhy úpravy rozdelenia kompetencií, optimalizáciu štruktúry oboch zložiek verejnej správy, ale, samozrejme, tým, že je to naša domáca úloha, tak veľmi rád to urobím potom, ako tento materiál uzrie svetlo sveta. Ďakujem pekne za otázku.
Glváč, Martin, podpredseda NR SR (2016-04-28):
Ďakujem veľmi pekne. Chce sa vyjadriť k rozprave pán spravodajca? Nie je tomu tak. Prerušujem rokovanie o tomto bode programu. Dámy a páni, vyčerpali sme všetky body programu a vyhlasujem prestávku do 17.00 hod., kedy budeme hlasovať. (Prestávka.) (Po prestávke.)
Blanár, Juraj, podpredseda NR SR (2022-11-15):
Pán poslanec Miroslav Suja s faktickou poznámkou.
Ďuriš Nicholsonová, Lucia, podpredsedníčka NR SR (2017-11-29):
Vyhlasujem všeobecnú rozpravu k tomuto bodu za skončenú. O slovo v rámci záverečného slova požiadal pán minister, nech sa páči.
Blaha, Ľuboš, poslanec NR SR (2013-12-06):
Ďakujem pekne. Priznám sa, že aj ja som včera chcel reagovať na pána ministra aj trošku expresívnejšie voči svojim pravicovým kolegom, ale medzi tým sa odohrala veľmi smutná vec, zomrel Nelson Mandela, veľký bojovník za ľudské práva, za nenásilie a nenásilný spôsob vedenia politiky. A aj preto ma to trošku ovplyvnilo a budem sa snažiť byť čo najmenej expresívny ako uctenie si pamiatky tohto veľkého muža. A dúfam, že si ho uctíme aj spoločne, keď tu budeme viacerí, minútou ticha. Takže k veci len toľko, že keď ste hovorili, pán minister, o raste, tak tu padla aj poznámka, myslím, že to bol Ivan Mikloš predtým, na ktorého ste reagovali, že sa dá rásť aj viac. A spomínal príklad Estónska. Je síce pikantné, že predtým bol veľmi často spomínaný našou pravicovou opozíciou príklad Írska, medzitým Írsko skoro skrachovalo a dneska je to zrazu Estónsko, už len čakám, kedy si vymeníte zase ďalšiu krajinku, lebo aj Estónsko nie je na tom práve najlepšie. A stačí si pozrieť The Economist, časopis, ktorý je probiznis, veľmi silne pravicový. A ten, keď hovorí o tom, aké vyhliadky čakajú ekonomiku v budúcom roku, a analyzuje jednotlivé krajiny, tak paradoxne aj z vášho hľadiska pri Slovensku hovorí, že Robert Fico bude tlačiť na vyvažujúce rozpočtové reformy, bude podporovať infraštruktúru a to pomôže ekonomike rásť. Pri Estónsku, čo je veľmi pikantné, síce tiež hovorí o raste, ale hovorí sa, je tam veľmi veľký verejný nesúhlas, nespokojnosť s nákladmi austerity, s nákladmi šetrenia, a z korupcie. A v tom vidíte ten základný rozdiel. Kým na Slovensku sa darí udržiavať sociálna, politická aj ekonomická stabilita, v Estónsku, ktoré možnože naozaj tlačí viac na to šetrenie, tam je tá nestabilita, tam je tá nespokojnosť ľudí oveľa väčšia. A práve tu je ten rozdiel, my sa snažíme udržiavať aj sociálnu stabilitu, kým pravici ide naozaj iba o to šetrenie. Ďakujem.
Novotný, Viliam, poslanec NR SR (2012-12-12):
Ďakujem pekne za slovo. Rád by som podčiarkol tú časť vystúpenia pána poslanca Procházku, kde uviedol veľmi zaujímavú politickú súvislosť z rozpočtu, čo tu ešte neodznelo, keď hovoril o tom, že naozaj sa SMER bude usilovať udržať túto rozpočtovú ilúziu až do prezidentských volieb 2014. A dá sa tomu rozumieť. Naozaj mnohí sme hovorili o tom, že rozpočet, ktorý je tu predložený a o ktorom rozprávame štvrtý deň, je ilúziou. Je to ilúzia. Už neplatí to, čo predložil pán minister Kažimír v októbri a, dámy a páni, je to smutné konštatovanie, ale v marci nebude platiť to, čo zajtra väčšina SMER-u v tejto snemovni schváli. Ale napriek tomu sa SMER bude snažiť udržať túto rozpočtovú ilúziu a pán poslanec Procházka predpokladá, že sa mu to podarí, respektíve sa o to bude snažiť až do prezidentských volieb 2014. Ja ešte predsa len pridám jednu ďalšiu politickú súvislosť. Je to dôležité aj pre regionálne, županské voľby, ktoré budú v novembri 2013. Dá sa tomu rozumieť, SMER má siedmich z ôsmich županov a mnohí budú chcieť obhájiť svoje pozície. Viem, akou ilúziou sú regionálne rozpočty, rozpočty samosprávnych krajov. Minimálne ten košický je naozaj ilúziou a o tom budeme v pondelok diskutovať na košickom krajskom zastupiteľstve. Ale myslím si, že okrem udržiavania tejto ilúzie, ako SMER úspešne hospodári, bude potrebovať ešte ako každá ideologická vláda odpútavať pozornosť. No jeden vynikajúci marketingový ťah má, znárodňovanie zdravotných poisťovní. Nerieši v zdravotníctve problémy, ide znárodňovať. A to je taká veľká priorita, že na to musí sústrediť všetky sily. A bohviečo ešte vymyslia v priebehu roku 2013.
B. Bugár, podpredseda NR SR: (2003-01-15):
J. Drgonec, poslanec: Dobre. Pokiaľ ja rozumiem, chcete, aby som prečítal ten návrh, ktorý predložili na hlasovanie.
Laššáková, Jana, podpredsedníčka NR SR (2014-07-01):
Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Pán spravodajca? Nie. Prerušujem rokovanie o tomto bode programu. V rokovaní budeme pokračovať prvým čítaním o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov . Návrh zákona je pod tlačou 1069. Návrh na jeho pridelenie na prerokovanie výborom je v rozhodnutí číslo 1071. Pán poslanec Uhliarik, poprosím vás, uveďte návrh zákona, ale ešte predtým si vyjasnime, pretože nevidím tu pána poslanca Bastrnáka. Pán poslanec Kuffa bude spravodajca aj k tomuto návrhu zákona. Nech sa páči, pán navrhovateľ, máte slovo.
M. Číž, podpredseda NR SR: (2006-10-17):
Teraz dávam slovo spravodajcovi, ktorého určil navrhnutý gestorský výbor, výbor pre sociálne veci a bývanie, poslancovi Róbertovi Madejovi.
Laššáková, Jana, doterajšia podpredsedníčka NR SR (2016-03-23):
Pán poslanec Juraj Droba.
Hrnčiar, Andrej, podpredseda NR SR (2017-04-07):
Poznám ešte dvoch, ktorí sa vzdali mandátu. Nech sa páči, pani poslankyňa Vaľová.
Kučerová, Viera, poslankyňa NR SR (2014-09-11):
...že Národná rada prerokuje návrh zákona v druhom čítaní.
Viskupič, Jozef, poslanec NR SR (2010-09-08):
Ďakujem, pán predsedajúci. Pán poslanec Maďarič, bývalý minister kultúry, takisto by som mal, vy ste tu v rámci vašej nejakej až umeleckej licencie hovorili o protislovenskom čine, nejakej urážke estetického cítenia. Rozmýšľal som. Bol som si tú sochu pozerať, strávil som v jej prítomnosti, keďže tam máme blízko poslanecké kancelárie, asi hodinu. Zdá sa mi, že tá socha sa prioritne hodí alebo hodila pred voľbami a teraz sa hodí aj na takéto vyjadrenia vám. Takisto, ako hovorí pán poslanec Fronc, Svätopluk ovplyvnil celé generácie a Svätopluk, ako vidíme, ovplyvňuje aj teraz. Ale! Zdá sa mi výrazné zneužívanie tejto osobnosti, umeleckou licenciou prenesené, kto má kde skončiť a na akom hradnom vŕšku. Tak ja by som vás poprosil. Aby... Socha jednak sa neodstraňuje. Ja tu pozerám a čítam niečo ohľadom premiestňovania sochy. Existujú veci, ktoré z hľadiska vytvorenia sochy a kreácie v rámci umeleckej licencie osobitého autora je, tvorí veľké tenzie a takisto si myslím, že by nemala byť táto socha zneužívaná na takéto vyjadrenia. A poslednú vec by som mal, keďže váš kolega, pán predseda výboru pre médiá a kultúru hovoril o tom, že nazývame sa tu všetci poslancami, tak tiež by som vás chcel upozorniť na to, že sa bavíme... (Prerušenie vystúpenia časomerom.)
P. Paška, predseda NR SR: (2009-06-17):
(Hlasovanie.) 137 prítomných, 106 bolo za, 24 sa zdržalo, 7 nehlasovalo. Návrh zákona sme postúpili do druhého čítania. Ďalej.
Náhlik, Peter, poslanec NR SR (2017-02-01):
Ďakujem, pán predseda. V rozprave vystúpili traja páni poslanci, pán poslanec Dostál, pani poslankyňa Kaščáková a pán poslanec Beblavý. Zaznel návrh, v ktorom pán poslanec Beblavý navrhol vrátiť návrh zákona navrhovateľovi na dopracovanie. Dajte, prosím, hlasovať o tom návrhu.
Blanár, Juraj, poslanec NR SR (2010-09-09):
A potom hovoríte o niečom, čo vôbec s tým nesúvisí. Ja chcem povedať, pán poslanec Maďarič, že referendum pre týchto poslancov, ktorí ho zorganizovali, nie je vôbec dôležité a zaujímavé. Dúfam, že to bolo reagované na pána poslanca Maďariča, pán predsedajúci. (Potlesk.)
Gaborčáková, Soňa, poslankyňa NR SR (2016-05-18):
Ale nesvietilo mi ďalej.
A. Belousovová, podpredsedníčka NR SR: (2008-06-17):
A slovo má pán poslanec Paška. Nech sa páči.
Fecko, Martin, poslanec NR SR (2013-04-30):
Ďakujem pekne. Pán kolega, ďakujem, že si to dobre zhrnul, tak ako ostatní tvoji predrečníci z opozičných lavíc. Ja len poviem doplnenie, kedy je ešte možné to skrátené legislatívne konanie. Podľa § 89 ods. 2 „o skrátenom legislatívnom konaní môže Národná rada rozhodnúť aj vtedy, ak si rozhodnutie Rady bezpečnosti Organizácie Spojených národov o akciách na zabezpečenie medzinárodného mieru a bezpečnosti vydané podľa čl. 41 Charty Organizácie Spojených národov vyžaduje neodkladné prijatie zákona“. Pýtam sa vlády Slovenskej republiky, nastala takáto situácia? To znamená, tak ako povedal svojho času Braňo Škripek a ja si jeho slova stále pripomínam, dochádza tu znovu k vykrádaniu obsahu významu slov. Niečo sa povie, zrazu to už neplatí a znovu ideme po svojom, pretože 83 je 83 a, žiaľ, ako som sa dozvedel, všetci sú iba čísla a to je veľmi zlé. V mojej rétorike takto poslanca žiadnej strany nechcem vnímať. Ďakujem pekne.
Náhlik, Peter, poslanec NR SR (2019-12-03):
Ďakujem, pán predseda. V rozprave vystúpila jedna pani poslankyňa. Nebol podaný žiaden pozmeňujúci návrh. Dajte, prosím, hlasovať o bodoch zo spoločnej správy 1 až 3 s odporúčaním gestorského výboru schváliť.
Zmajkovičová, Renáta, podpredsedníčka NR SR (2014-05-15):
Pán poslanec Fecko.
Sopko, Miroslav, poslanec NR SR (2016-12-07):
Vážený pán predseda, v rozprave, v rozprave nebol podaný žiaden procedurálny návrh, prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Kažimír, Peter, minister financií SR (2016-06-15):
Jednou iba vetou. Budem tlmočiť tieto otázky podpredsedovi vlády a, samozrejme, som presvedčený o tom, že počas legislatívneho procesu, to znamená najlepšie počas rokovania výborov pred druhým čítaním, bude nevyhnutné na tieto otázky odpovedať relatívne, alebo respektíve na ne reagovať zmenou textu alebo posunutím účinnosti. Ďakujem.
Laurenčík, Milan, podpredseda NR SR (2021-03-18):
Prosím, prezentujme sa a hlasujme. (Hlasovanie.) Prítomných 122, za 122. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Šefčík, Marek, poslanec NR SR (2021-03-30):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ktorý bude súčasne gestorským výborom, a aby určené výbory prerokovali vládny návrh zákona ihneď.
Kuffa, Štefan, poslanec NR SR (2012-10-18):
Ďakujem za slovo. Vážená pani predsedajúca, vážený pán minister, ja tak sa na vás obrátim priamo, pán minister, aby ste dokázali svoju odvahu a naozaj ukázali v tomto štáte, že máte väčšiu moc ako má dramaturg alebo možno aj parlamentný výbor, aby ste stiahli tento návrh zákona, tak ako to bolo predložené tuná. Naozaj bolo to tu spomenuté. Teraz je to duplicitné. Keď bežia programy pre deti a možno mládež, tak vsúvame do toho mravne nevhodné reklamy. Skutočne je to čosi, čo veľmi negatívne vplýva na výchovu našich detí a mládeže. Veľakrát sme voči tomu bezmocní, lebo tie naše deti sedia pred rozprávkou alebo mládežníckym programom, neodbehneme a neskontrolujeme to, aká reklama tam beží. Neviem, pán minister, či ste počúvali, čo som hovoril, že vás povzbudzujem k tej odvahe, aby ste ten návrh zákona vrátili a naozaj ho aj prepracovali a dokázali tak tú svoju silu, že máte naozaj väčšiu moc, ako má dramaturg. Ďakujem.
Vašečka, Richard, poslanec NR SR (2015-03-18):
Ďakujem. Martin, chcem povedať, že celkom dobré vystúpenie, ten záver bol troška taký profesorský, trocha mi to prekáža, keď tak hodnotíš celú situáciu, Štefana, Alojza, troška viac pokory, by som povedal, ale inak chcem reagovať teda k obsahu. Jedna z vecí, ktoré nemyslím si, že si ich primárne, primárne spomínal úmyselne, ale povedal si ich, že treba akoby zasiahnuť, pretože ten králičí spôsob, tak si to nazval, nie je dobrý. No v každom prípade je úplnou, ale úplnou voľbou rodičov, aký spôsob svojho prístupu k rodičovstvu si zvolia. Áno, môže byť, že ho niekto sociálne zneužíva, ale to je úplne iná téma a úplne niekde inde sa nastavuje. Ale v každom prípade je to úloha a rozhodnutie tých rodičov, ako si zvolia ten spôsob. To, čo môžeme robiť ako spoločnosť, je ponúkať osvetu, nech si rodičia vyberú. Napríklad ja s mojou manželkou sme si vybrali, že nebudeme používať žiadnu antikoncepciu, sme s tým veľmi spokojní, máme 4 deti, ak budeme čakať ďalšie, budeme sa tomu veľmi tešiť. Ďalšia vec, ktorá tam bola spomenutá, že nie všetci rodičia sú osvietení. Nie som si celkom istý, či ten najdôležitejší, najdôležitejšia hodnota pre rodičovstvo je osvietenosť, aspoň v takom zmysle, ktorý ponúkajú možno ľudia ako ty, byť osvieteným sa dá pochopiť aj v dobrom slova zmysle, ale v každom prípade sú to rodičia a je tam tá rodičovská láska a sloboda. Nechal by som to na to a rozšíril by som ponuky, z ktorých si môžu slobodne vybrať, tak ako budú chcieť. Nežiaduce následky by som riešil inak. A dobre vieme, že častokrát to, čo si tak dehonestujúco nazval, že králičí spôsob, vyplýva skôr z chudoby a zanedbania určitej sociálnej skupiny, nie z toho, že by tí ľudia boli, ja neviem, nezodpovední alebo zlí. Takže treba sa zamerať na tieto sociálne a ekonomické problémy, a nie nariaďovať im niečo.
Bugár, Béla, doterajší podpredseda NR SR (2012-04-04):
Ľubomír Želiezka.
Kvorka, Ján, poslanec NR SR (2019-06-19):
Ďakujem za slovo, pán predsedajúci. Samozrejme, že zhoda všetkých v pohľade na tento zákon nie je možná, pretože sto ľudí, sto pováh, sto názorov a mnoho vecí, ktoré sa dakde dejú a robia, sa na inom mieste nedejú a nerobia. Ale na čo chcem upozorniť ctené plénum, je to, že tuná je dôležité dať na vedomie, že pri tomto vládnom návrhu zákona, novely zákona o lesoch, bol dosiahnutý široký spoločenský konsenzus. To je veľmi dôležité a z toho treba vychádzať. A treba vychádzať aj z toho, že jeho akceptácia bola nielen odbornou verejnosťou, ale, ale bolo to aj mimovládnymi organizáciami. Keďže sa tento zákon a táto novela zákona predkladá bez rozporov, čiže tie pohľady, ktoré tuná máme niektoré, sú možné na diskusiu, ale dôležitý je ten spôsob, ktorý som teraz povedal. Ďalej by som chcel upozorniť, že vzhľadom na spoločenské diskusie sa v tomto zákone sprísňuje nahlasovanie a možnosti využívania náhradných kalamitných ťažieb a ich kontrola. Toto je svár veľký, ktorý ťaží mnoho ľudí, ktorí sa na toto dívajú a majú s týmto veľké problémy. No a za tretie by som rád ešte povedal, že právne sa v tomto zákone zadefinuje prírode blízke obhospodarovanie lesov a možnosti jeho využitia. Sú to dôležité veci, ktoré jednoducho, keď som pozorne počúval vo svojom vystúpení pani poslankyňu Zemanovú, neboli spomenuté a myslím si, že je potrebné, aby boli spomenuté, aby sme si vedeli urobiť názor na danú problematiku. Ďakujem.
Čepček, Martin, poslanec NR SR (2023-06-27):
Ďakujem pekne. Pán kolega, z toho, čo sme si to vypočuli, len dokazujete, že nemáte prax v školstve. A tie informácie, ktoré ste tu použili, máte len zozbierané z internetu a z mailových schránok. A ja sa vám čudujem, lebo ste povedali, že tento zákon je diskriminačný. Ale voči komu je diskriminačný. Je nebezpečný. Ale voči komu je nebezpečný? Škola predsa rešpektuje, ale týmto sa iba posilňuje vzťah škola – rodič – dieťa. Okrem toho v tomto zákone je napísané. Škola rešpektuje právo rodiča. Rodič má právo. Škola vopred informuje. Rodič má právo požiadať. V prípade, ak rodič neudelí súhlas, práva patriace rodičovi a iné spojenia dokazujú o tom, že rodič má nejakú slobodu, aby vedel svoje dieťa korigovať, vychovávať. A vaša strana sa ešte pred časom volala Sloboda a Solidarita, ale ja z toho, čo ste povedali, tam o slobode nebolo ani slovo. Tak mi skúste vysvetliť, prečo tento zákon kritizujete, keď tento zákon má pomáhať rodičom, deťom, ale aj škole. Ďakujem.
D. Jarjabek, poslanec: (2006-02-02):
Pán minister, ďakujem pekne za vašu odpoveď, ale napriek tomu všetkému by ma zaujímala vaša osobná odpoveď na otázku, či je vôbec korektné vylučovať z možnosti uchádzať sa o podporu konkrétneho projektu nejaký subjekt. Myslím si, že pre kultúru výborný nápad môže mať rovnako živnostník ako zamestnanec napríklad rozpočtovej organizácie alebo družstevník, či je podľa vás kóšer toto vylučovanie, lebo naozaj sa mi to zdá pre isté subjekty diskriminujúce.
T. Cabaj, podpredseda NR SR: (2009-12-08):
návrhu poslankyne Národnej rady Slovenskej republiky Ľudmily Muškovej na  vydanie  zákona,  ktorým  sa  mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh zákona má parlamentnú tlač 1340. Návrh na jeho pridelenie na prerokovanie výbormi je v rozhodnutí predsedu Národnej rady č. 1367. Dávam slovo pani poslankyni Muškovej, aby svoj návrh uviedla.
Kollár, Boris, predseda NR SR (2020-10-13):
Podľa § 28 rokovacieho poriadku požiadala o slovo členka vlády, pani ministerka. Chcem vás poprosiť, kolegovia, lebo podľa § 27 rokovacieho poriadku článok, teda bod 6, v rozprave možno vystúpiť len od rečníckeho pultu, tak vás chcem požiadať o súhlas, všeobecný súhlas, aby pani ministerka mohla vystúpiť z tohto miesta, nakoľko je zdravotne indisponovaná, aby nemusela ísť. Je všeobecný súhlas? Áno. (Reakcia z pléna.) Ďakujem pekne. Prosím, zapnite mikrofón pani ministerke.
Mikloško, Jozef, poslanec NR SR (2015-10-02):
Veľmi pekne ďakujem. Ja som absolútne na vašej strane, budem za zákony obidva hlasovať, podporím ich. Samozrejme, že pes nie je vec, ale je to cítiaca osoba a ja sám som voľakedy mal osem psov v Nitre, dvoch, ktorí potom mali šesť a mali sme ich asi pol roka. Všetko nám roztrhali, pekné veci som o tom písal. Aj teraz máme dvoch, teda nič moc, ale štekajú, keď niekto príde. Takže som plne na tvojej strane. Týranie zvierat je určite aj hriechom cirkvi, to sa nemôže a úmerne to môže byť aj veľmi vážny hriech, keď je to vyslovene sadisticky robené, čo aj vidíme niekedy na cestách a chcem povedať, že cirkev má k tomu naozaj veľmi zaujímavý vzťah. František z Assisi bol so zvieratami veľmi blízko. Je taký svätý Anton Abate, ktorý v Taliansku je veľmi oslavovaný. To bol a je patrón zvierat. Bol som na takom požehnávaní zvierat všetkých druhov, kde biskup chodil, požehnával. Vždy, keď ich požehnal, psy prestali štekať, to povedal ten biskup, neviem, či to bola pravda, ale bol som pri tom. Hneď prestalo pršať, ako sme to začali robiť, bolo to v Marano Equo, tam bol Slovák kňaz. Áno, zvieratám patrí také miesto, ako im patrí. Boh ich stvoril, sú tu na to, aby sme s nimi boli v priateľstve. Je mnoho pekných prípadov, keď pes, mačka sa po tisíc kilometroch vrátili domov. Ďakujem našim liberálom, že toto urobili a ešte keby si aj deti trocha viac šanovali, tak by toto bolo lepšie a túto poslednú vetu som nemusel povedať. Ďakujem.
Kyselica, Lukáš, poslanec NR SR (2023-05-03):
Ďakujem veľmi pekne, pán predsedajúci. Dovoľte, aby som vás informoval o prerokovaní uvedeného návrhu zákona na ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor a určila lehoty na prerokovanie návrhu zákona vo výbore. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho schváliť. Časť IV správy obsahuje štyri pozmeňujúce návrhy. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa ústavnoprávneho výboru o prerokovaní návrhu zákona pod tlačou 1461a bola schválená uznesením ústavnoprávneho výboru z 2. mája 2023. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení rokovacieho poriadku. Pán predsedajúci, otvorte, prosím, rozpravu, do ktorej sa hlásim ako prvý.
P. Prokopovič, minister dopravy, pôšt a telekomunikácií SR: (2003-07-03):
Vážený pán poslanec, ďakujem za otázku. Som si plne vedomý, že za nesplnenie akejkoľvek požiadavky Európskej únie a nezabezpečenie úplnej harmonizácie s legislatívou Európskej únie môže byť Slovenská republika sankcionovaná po vstupe do Európskej únie. Návrh zákona o elektronických komunikáciách, ktorý som spomínal aj pri vašej predchádzajúcej otázke, ktorý transponuje nový regulačný rámec, by mal vstúpiť do platnosti najneskôr od 1. januára 2004. Je dôležité podotknúť, že Ministerstvo, dopravy, pôšt a telekomunikácií Slovenskej republiky začalo prípravné práce o postupnom transponovaní novej legislatívy Európskej únie ešte v čase, keď Európska únia pripravovala návrh nového regulačného rámca, ktorý bol pripomienkovaný členskými krajinami. Neobávam sa, že by nový zákon nebol v súlade s acquis. Na druhej strane je však dôležité pripomenúť, že to, či bude zákon prijatý v takej podobe, v akej ho predloží Ministerstvo dopravy, pôšt a telekomunikácií Slovenskej republiky do Národnej rady a či nadobudne účinnosť najneskôr od 1. januára 2004, bude závisieť taktiež od legislatívneho procesu a jeho schvaľovania vo výboroch a následne v pléne Národnej rady Slovenskej republiky. Ďakujem. Z. Martináková, podpredsedníčka NR SR: Pán poslanec, položíte doplňujúcu otázku? Nech sa páči, pán poslanec Jaroslav Baška.
M. Číž, podpredseda NR SR: (2007-02-09):
(Hlasovanie.) Prítomných 75 poslancov. Konštatujem, že Národná rada je neuznášaniaschopná. Vyhlasujem 5-minútovú prestávku. (Prestávka.) (Po prestávke.)
B. Bugár, podpredseda NR SR: (2004-09-22):
Takže po tomto procedurálnom návrhu, nech sa páči, pán spravodajca... (Hlasy z pléna.) Pán poslanec Číž, máte procedurálny návrh? Nie. (Odpoveď z pléna.) To nemôžete  namietnuť, to je jednoznačne právo toho, ktorý navrhol takýto postup.
B. Bugár, podpredseda NR SR: (2006-02-03):
D. Štrofová, poslankyňa: Ja sa tiež pripájam k predrečníkom a chcem podporiť slová pána poslanca Polku. Veľakrát je to až na smiech, akým spôsobom formálne sa vieme postaviť k veci, keď vznikne problém, pričom veľmi rýchlo na neho vieme zabudnúť. Hlavne tí politici, ktorí v tom čase, keď sa to udialo, si žiadali takéto správy, tu ani nie sú v sále, aby sa zaujímali o túto tému. Príde mi to prinajmenšom také ignorantské. Ale rada by som k veci ešte povedala toľko. Myslím si, že polícia môže oveľa viac spraviť preto, aby bojovala proti intolerancii a rasizmu nielen tým priamym spôsobom, že bude potláčať takéto skupiny a takéto prejavy, ale aj tým, že sa zapojí do vzdelávania a výchovy, ako to kedysi bývalo v rámci výučby. Je to vo vašich rukách, pán minister. A myslím si, že je to veľká výzva aj pre vás, lebo tam je práve ten moment, keď sa dá podchytiť mládež a naviesť ju tým správnym smerom. Ďakujem.
Grendel, Gábor, podpredseda NR SR (2020-04-20):
Ďakujem, pán minister. Prosím, zaujmite miesto pre navrhovateľa. A dávam teraz slovo členovi výboru pre hospodárske záležitosti pánovi poslancovi Ľubošovi Krajčírovi, aby informoval Národnú radu o výsledku prerokovania návrhu, návrhu vlády vo výbore.
Kamenický, Ladislav, poslanec NR SR (2014-10-30):
Budeme hlasovať o druhom pozmeňujúcom návrhu poslanca Kollára.
Hrnčiar, Andrej, podpredseda NR SR (2019-03-27):
Ďakujem. Vyhlasujem všeobecnú rozpravu za skončenú. Chce niekto zaujať stanovisko? Takže prerušujem rokovanie o tomto bode programu a zároveň končím dnešný rokovací deň. Budeme pokračovať zajtra o deviatej hodine bodom 103, návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou (tlač 1409). Ďalším bodom potom bude bod 43 programu. Pekný zvyšok večera. Procedurálny, pán poslanec Budaj.
Blaha, Ľuboš, podpredseda NR SR (2023-12-19):
Na vaše vystúpenie, pani poslankyňa, evidujem 17 faktických poznámok. Ako prvý, ako prvá sa o slovo hlási pani Tina Gažovičová, pani poslankyňa, nech sa páči.
Hrušovský, Pavol, podpredseda NR SR (2010-08-06):
Pán poslanec Golian.
Nicholsonová, Lucia, podpredsedníčka NR SR (2016-05-24):
Otvorím, len dám slovo spravodajcovi ešte. Poprosím spravodajcu, ktorého určil navrhnutý gestorský výbor pre hospodárske záležitosti, pánovi poslancovi Rastislavovi Holúbekovi, aby nám predniesol spravodajskú informáciu k predmetnému návrhu zákona. Ďakujem.
Danko, Andrej, predseda NR SR (2019-06-18):
Ďakujem. Otváram rozpravu. Do rozpravy som dostal písomne prihlásených poslancov: Heger, Kiššová a pán poslanec Dostál. Nech sa páči, pán poslanec Heger. (Reakcia z pléna.) Poslanec Heger stráca poradie. Pani poslankyňa Kiššová.
Zmajkovičová, Renáta, podpredsedníčka NR SR (2012-09-14):
S reakciou pán poslanec Vašečka.
Solymos, László, poslanec NR SR (2010-09-07):
Ďakujem pekne, pán predsedajúci. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Poliačik, Martin, poslanec NR SR (2013-11-26):
Ďakujem veľmi pekne. Ja len krátko v reakcii na Alojza. My sme teda prišli aspoň symbolicky ťa podporiť. Dúfam, že si to pamätáš. A čo sa týka tohto skráteného konania, ja k nemu môžem povedať len jedno, každý rok hovorím to isté. Zmrazovanie platov, tak ako sa vyvinulo od roku 2009, už je, už je trápnym divadlom. Ja si, ja neverím tomu, že vôbec niekedy pri tak otvorených nožniciach, ktoré je, kde na jednej strane je to, čo zákon hovorí, že by verejní činitelia mali dostávať, a na druhej to, čo reálne dostávajú, by sa vôbec našla vláda, ktorá by preskočila z jednej strany na druhú. Tie nožnice sa budú otvárať stále viacej. Ten zákon platí dva roky a podľa mňa je výrazom totálneho diletantizmu súčasnej vlády, že nedokázala na novembrovej alebo októbrovej schôdzi prísť s prvým čítaním, keď predsa sme od začiatku vedeli, ako to ten zákon bude vyzerať. Pán minister, takže naozaj nevidím dôvod, prečo sa to hrotí, prečo sa ide do skráteného legislatívneho konania. Keď napríklad na minulej schôdzi, keby sme neboli odišli o tretej, ale boli by sme odišli o piatej, tak sme kľudne mohli stihnúť prvé čítanie. Vôbec nič by sa nebolo stalo. A keď sa to malo spraviť tak, aby to nebolo s príliš veľkou pozornosťou médií, tak sa, tak ste mohli ako SMER to zaradiť. Pán predseda tú právomoc má zaradiť nový bod. Mohlo sa to zaradiť na konci schôdze, prerokovať, nič by sa nebolo stalo. Takže k samotnému návrhu zmrazenia platov budem hovoriť až pri tom, keď budeme rokovať o tomto zákone. Ale pri rokovaní o skrátenom konaní musím povedať, že áno, 8 miliónov je dosť, ale ak by sme sa mali, ak by sme sa mali v časovej tiesni a takto importantne zaoberať každým jedným zákonom, ktorý stojí Slovenskú republiku 8 miliónov, tak to by sme tu museli sedieť v takomto istom režime takmer pri každom zákone, ktorý zo strany vlády do parlamentu prichádza. Ďakujem.
P. Paška, predseda NR SR: (2006-08-02):
O slovo požiadal pán spravodajca.
Figeľ, Ján, podpredseda NR SR (2013-01-31):
Ďakujem pekne. Pani kolegyňa, chcete doplniť otázku? Zapnite pani Jurinovú.
J. Valocký, poslanec: (2007-06-20):
V čl. I § 56 ods. 1 písm. h) sa vypúšťajú slová „povinnému očkovaniu“. Odôvodnenie. Ide o úpravu ustanovenia v nadväznosti na zmenu ustanovenia v bode 47 spoločnej správy, na základe ktorého za priestupok sa nepovažuje, ak sa osoba nepodrobí očkovaniu v prípade závažných zdravotných dôvodov alebo iných lekárom zdôvodnených prípadov. V čl. I § 63 ods. 3 sa slová „31. decembra 2011“ nahrádzajú slovami „1. septembra 2012“. Odôvodnenie. Ide o úpravu ustanovenia v nadväznosti na účinnosť zákona a skutočnosť, že osvedčenia o odbornej spôsobilosti sa vydávajú na 5 rokov v zmysle § 16 ods. 31. Ďakujem veľmi pekne.
Petrák, Ľubomír, poslanec NR SR (2015-12-01):
Pani podpredsedníčka Jurinová, ja zareagujem iba na jednu vašu otázku. Pýtali ste, sa kedy SMER objavil tieto témy. U všelikoho sa dá predpokladať, že je neinformovaný, ale tomu, že je to u podpredsedníčky Národnej rady, sa mi vcelku nechce veriť. Výbor pre európske záležitosti, ktorého som členom, sa týmito otázkami zaoberá minimálne pol roka. Celé obdobie, odkedy začala migračná kríza v Európe, vláda Roberta Fica pripomínala, že jedným z najväčších problémov sú bezpečnostné riziká, keď sa nám po Európe pohybujú desiatky až stovky tisíc neidentifikovaných ľudí, o ktorých absolútne nič nevieme, s rizikami možných teroristických útokov a prepojenia na Islamský štát. Zaoberali sme s tým niekoľkokrát, pokiaľ išlo o účasť ministra Kaliňáka na Rade ministrov vnútra. Zaoberali sme sa tým niekoľkokrát, pokiaľ išlo o Európsku radu a súhlasné stanovisko Slovenskej republiky s postojom premiéra Roberta Fica. Je zaujímavé, že v období, keď sa tento problém začínal, boli aj všetci predstavitelia opozície, a neďaleko od vás sedí váš politický kolega Jozef Viskupič, ktorí tu vydávali súhlasné stanovisko s postojmi Slovenskej republiky. Vo chvíli, keď sa začína zvolebnievať a zisťujete, že svojím dištancovaním sa od niektorých vecí vám asi uniká vlak, tak začínate obviňovať SMER z toho, čo nie je pravda. Skúste sa, prosím, pozrieť na veci reálnymi očami, odpolitizovať túto tému a skúste konečne začať obhajovať záujmy obyvateľov Slovenska aj vy. Ďakujem.
Horváth, Zoltán, poslanec NR SR (2011-11-29):
Ďakujem pekne za slovo. Prosím, pán predseda, dajte hlasovať v súlade s § 90 ods. 5 rokovacieho poriadku o pripomienke prezidenta so stanoviskom gestorského výboru schváliť ju.
Pellegrini, Peter, predseda NR SR (2024-02-07):
Pán poslanec Janas.
Glváč, Martin, podpredseda NR SR (2017-12-13):
Pán poslanec Jurzyca.
Číž, Miroslav, podpredseda NR SR (2015-03-10):
Pani podpredsedníčka, len bohužiaľ, je 19,00 hod., takže.
V. Novotný, poslanec: (2007-05-17):
(Akt tajného hlasovania.)
Heger, Eduard, poslanec NR SR (2019-05-09):
Ďakujem pekne, pán predsedajúci. Navrhujem zaradiť ako bod na rokovanie na aktuálnu schôdzu bezpečnostnú a obrannú stratégiu. Odôvodnenie: Na konci mája bude v Slovenskej republike plenárne zasadnutie Parlamentného zhromaždenia NATO. Schválenie nových strategických dokumentov by bolo nielen dôležitým odborným rozhodnutím, ale tiež silným politickým signálom voči našim spojencom. Ďakujem.
Grendel, Gábor, podpredseda NR SR (2020-07-23):
Štyri faktické poznámky, končím možnosť prihlásiť sa s faktickými. Pán poslanec Pčolinský.
Hrušovský, Pavol, podpredseda NR SR (2010-12-09):
Ďakujem, pán minister. Prosím, zaujmite miesto pre navrhovateľov a poprosím povereného poslanca výboru pre obranu a bezpečnosť, pána poslanca Hladkého, aby Národnú radu informoval o stanovisku výboru k vládnemu návrhu zákona o poskytovaní dotácií. Nech sa páči, pán poslanec.
Šimečka, Michal, podpredseda NR SR (2024-04-24):
Ďakujem veľmi pekne a dávam slovo spoločnému spravodajcovi z výboru pre financie a rozpočet pánovi poslancovi Radomírovi Šalitrošovi, aby nás informoval o výsledku rokovania výborov a odôvodnil návrh a stanovisko gestorského výboru. Nech sa páči.
Kotleba, Marian, poslanec NR SR (2022-03-18):
Ďakujem za slovo. Pán poslanec Cmorej, to o platení kreditkou ministerstva financií v našich zahraničných službách alebo teda diplomacii, to sa nedá celkom presne použiť analógia na situáciu s americkými vojakmi na Slovensku, pretože na žiadnom veľvyslanectve Slovenskej republiky, či už je to v Spojených štátoch, alebo kdekoľvek inde, nefunguje 600 zamestnancov, nefunguje 600 zamestnancov, ale maximálne pár desiatok ľudí. A vy ste hovorili o tom, že platia si svoje služobné výdavky, ale Američania práve, americkí vojaci budú oslobodení od dane pri nákupe palív aj na svoje súkromné účely. To znamená aj na svoj výlet kdekoľvek alebo jednoducho vo svojom voľnom čase si Američan pôjde nakúpiť na pumpu a dostane to bez dane. A hovoríte, že my by sme vlastne zrušili v tomto návrhu v podstate príjem z dane z palív. No ale keď sa štát vie veľkoryso, keď štát vie veľkoryso odpustiť daň z palív pre zhruba 1 200 Američanov, ktorí sem majú prísť, pretože 600 plus 600 je už schválených, to je 1 200, a k tomu obslužný personál, čiže rátajme zhruba 2 400 ľudí, to je také maličké mestečko alebo veľká dedina, tak jednoducho ten princíp rovnakého zaobchádzania, ktorý ste aj vy spomenuli, musí byť dodržaný. A občania Slovenskej republiky sa ničím neprevinili, že oni majú platiť o to vyššie dane, o čo viac Američanov tu dane platiť nebude. To je proste jednoducho pravda a že to ekonomicky bude mať dôsledky, tak bude mať, určite áno. Ale už aj teraz to bude mať na ľudí, že sa im dvíha palivo, každý týždeň tankujú za viac a viac. Takže musíme si porovnať, čo je pre ľudí a čo je dobré pre svetovládne záujmy.
Simon, Zsolt, poslanec NR SR (2019-05-14):
Ďakujem pekne. Vážený pán predsedajúci, vážená pani predkladateľka, spravodajca, kolegyne, kolegovia, no v prvom rade dovoľte, aby som začal, ešte sa vrátil k tomu pôvodnému návrhu, ktorý vládna koalícia prijala a opakovane prijala prelomením veta pána prezidenta. V tom stanovisku, ktorý sa tu do nekonečna odvoláva na ministerstvo vnútra, sa píše, že odbor ministerstva, do ktorého pôsobnosti patrí problematika štátnych symbolov, nezaujal k návrhu negatívne pripomienky a skonštatoval, že navrhované zmeny nemajú zásadný vplyv na súčasnú prax. Kolegyne, kolegovia z vládnej koalície, odbor ministerstva vnútra nie je inštitúcia, ktorá má právo čokoľvek vysvetľovať. Nemá vplyv na doterajšiu prax. Ten zákon vstúpi len zajtra do platnosti, takže žiadna prax tým nemohla byť ani dotknutá. To, že ten zákon bol zlý a zakazoval spievať, je faktom. Ako aj pre laika, ktorý ten zákon prečíta, muselo byť jednoznačné, že ten spev hymny iného štátu na území Slovenskej republiky zakázaný je. Ako pyšná princezná. Choďte si spievať za hranice! – takto vyzeral ten zákon. Kvitujem a súhlasím s tým, že moji bývalí kolegovia z MOST-u – HÍD priniesli, presvedčili svojich koaličných partnerov, lebo prezidenta nedokázala presvedčiť, aby vrátil s pripomienkou, tak prišli s návrhom. Ja tento návrh podporím. Podporím ho preto, aby som im pomohol napraviť chybu, ktorú tu spravili. Ale musím povedať a trošku ma irituje, keď vládna koalícia neustále sa tu odvoláva na stanovisko ministerstva vnútra. Kolegyne, kolegovia, po Kuciakovej vražde, povedzte mi, akú vysokú dôveryhodnosť má táto inštitúcia? Celá táto vládna koalícia spochybnila celý právny systém tejto krajiny. Tak jednoznačne, kde parlament môže konať, je, že tie zákony nebudú prijímané v podobe, že sa dajú zdezinformovať. To, že ten zákon sledoval cieľ zakázať spievať hymnu, potvrdil aj jeden z predkladateľov. A je to fakt. A aj keby sa to dostalo na Ústavný súd, lebo ja som to nechal preskúmať. Keby to Ústavný súd začal prejednávať, tak bude sledovať alebo skúmať aj to, s akým cieľom ten zákon bol predložený. A ten cieľ váš kolega Tittel jednoznačne pomenoval. a to bol zákaz spievania hymny na futbalovom štadióne. Ďakujem pekne, ale nechcem naťahovať čas, lebo ja si myslím, že sú tu oveľa dôležitejšie veci, ktoré trápia občanov tejto krajiny, ale jednoznačne je treba povedať, že budem rád, ak dneska poobede za tento zákon zahlasuje národná väčšina aspoň takou väčšinou, ako zahlasovala v prvom čítaní, aby sme napravili chybu, ktorú vládna koalícia tu vyprodukovala. Ďakujem.
Andrejuvová, Anna, poslankyňa NR SR (2021-11-05):
Ďakujem, pán predsedajúci. Pán poslanec Cmorej, vy ste tu celý čas plietli hrušky s jablkami. Náš návrh pomáha konkrétne ženám a nezakazuje interrupcie. Treba si ten návrh prečítať a možno by bolo dobré aj odpísať tým ľuďom, ktorí, ktorých listy vy ste čítali, pretože oni si ten návrh zjavne neprečítali. Keď ste povedali, že list Rady Európy obsahuje aj obavu z podkopávania sexuálnych a reprodukčných práv, môžem vás iba uistiť, že nemusia mať strach, lebo nejdeme zakázať interrupcie, ale ideme konkrétne pomáhať ženám dvanástimi bodmi v tom návrhu zákona. Rovnako ste povedali, keďže ten list Rady Európy posielala, pardon, zabudla som meno tej šéfky tej organizácie, ktorá to poslala, tak, áno, ďakujem, tak verím, že to budú posielať aj všetkým krajinám v Európe, pretože mnohé krajiny majú oveľa vyššie lehoty na to, aby ženy dostali tie informácie, ktoré potrebujú. A verím, že budú písať aj vo Francúzsku, kde sa zisťujú dôvody tých interrupcií alebo v Nemecku, kde je zakázaná reklama na interrupcie. A možno taká poznámka moja, nestihnem povedať všetko, čo som chcela, ja viem, že som mladšia kolegyňa od pani poslankyne Záborskej, ale možno ten tón a to, čo ste povedali a čo ste čítali, ste si mohli odpustiť. Podľa mňa na to nemáte vek ani vzdelanie. A možno vás trochu ešte poučím na konci, ako sa čítajú prieskumy. Hovorí sa presne, kde ste ho robili, na akej vzorke, ako ste položili otázky, koľko ľudí sa toho prieskumu zúčastnilo. Rovnako sa tam hovorí aj o tom, že či ste si to zadávali samostatne alebo s inými otázkami a čo bolo predtým alebo potom. A už iba na záver. To potom budem hovoriť aj neskôr. Možno by ste si mali prečítať rozhodnutia alebo slová pána Redechu v Denníku N, kde hovoril úplne iný opak, ako dneska ste predniesli vy. Ďakujem.
Paška, Pavol, predseda NR SR (2013-10-23):
Hlasujeme. (Hlasovanie.) 135 prítomných, 114 za, 4 proti, 13 sa zdržalo, 4 nehlasovali. Návrh sme pridelili výborom, určili gestorský výbor a lehoty na jeho prerokovanie. Pán poslanec Galis uvedie v prvom čítaní hlasovanie o vládnom návrhu zákona o organizovaní verejných športových podujatí a o zmene a doplnení niektorých zákonov . Je to tlač 718.
Šíbl, Jaromír, poslanec NR SR (2021-11-02):
Ja len k pánovi poslancovi Tarabovi, pánovi poslancovi Kuffovi Filipovi, pánovi poslancovi Štefanovi Kuffovi a pánovi poslancovi Sujovi na otázku, že či ideme touto novelou siahať na pozemky neštátnych vlastníkov a či to chce Brusel, alebo to chcú ľudia a či ľudia v regiónoch prídu o prácu. Ja by som sa pokúsil na všetky tieto podnety odpovedať spoločne, keďže majú spoločného menovateľa, a to je, páni, prosím vás, čítajte s porozumením. Táto predložená novela vrátane pozmeňovacieho návrhu sa dotýka výlučne prevodu správy štátnych pozemkov z jednej štátnej inštitúcie na iné štátne inštitúcie, z jedného rezortu do druhého rezortu. Nenájdete tam ani zmienku o tom, že by sme čokoľvek riešili na pozemkoch alebo s pozemkami neštátnych vlastníkov. Áno, vy máte istú víziu do budúcnosti a hovoríte o procese, ktorý, samozrejme, prebieha a ktorý aj bude prebiehať v budúcnosti, a to je proces zonácie jednotlivých národných parkov. Ale dovoľujem si vám pripomenúť, že proces zonácie národných parkov, tieto procesy bežia v jednotlivých národných parkoch s rôznou intenzitou. Už dlhší čas, ako iste viete, napríklad na Muránskej planine už vyše dva roky sa s tým zaoberáme, a tieto zonácie národných parkov, až na základe schválenia týchto zonácií sa dá hovoriť o nejakých návrhoch a nejakých zmenách v stupňoch ochrany. Bežia nezávisle od tejto novely. To znamená, či túto novelu na tejto schôdzi parlamentu schválime, alebo ju neschválime, tie zonácie bežia a budú... (Prerušenie vystúpenia časomerom.)
Blaha, Ľuboš, podpredseda NR SR (2023-11-24):
Pán poslanec Jozef Cech, nech sa páči.
Kuffa, Štefan, poslanec NR SR (2013-06-27):
Tak aby som nebol jablkom sváru, ale toto je naozaj tak vážna téma a tak zložitá, komplikovaná téma... (Prerušenie vystúpenie predsedajúcim.)
Kalist, Peter, poslanec NR SR (2011-09-14):
Janka, veľmi pekne sa ti chcem poďakovať, naozaj si to veľmi pekne zhrnula. Pravdupovediac, očakával som, akým spôsobom na teba budú kolegovia útočiť a naozaj ako keby naši kolegovia z opozície zabúdali na elementárnu slušnosť, na elementárnu slušnosť k premiérke, elementárnu slušnosť k tebe ako žene. Chcem sa pridať na tvoju stranu a povedať, že strana Sloboda a Solidarita stojí na strane Ivety Radičovej, je to naša premiérka, za programové vyhlásenie vlády, na čele ktorej stojí, sme hlasovali a trváme na tom. Ja osobne a myslím, že aj za kolegov môžem hovoriť, že nebudeme podporovať žiadnu snahu o zvalenie tejto vlády. A ešte raz ti veľmi pekne ďakujem.
Laurenčík, Milan, podpredseda NR SR (2022-03-30):
Pán poslanec Rastislav Schlosár, nech sa páči.
Valocký, Jozef, poslanec NR SR (2012-12-05):
Áno, pán predseda, ďakujem. Keďže sme ukončili rozpravu v treťom čítaní, prosím, dajte hlasovať o návrhu zákona ako celku s prijatými pozmeňujúcimi návrhmi. Gestorský výbor odporúča návrh schváliť.
P. Paška, predseda NR SR: (2010-02-02):
(Hlasovanie.) 136 prítomných, 114 za, 1 proti, 18 sa zdržalo, 3 nehlasovali. Návrh sme schválili. Pán poslanec Pelegrini v prvom čítaní uvedie hlasovanie o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov . Je to tlač 1449.
Klus, Martin, podpredseda NR SR (2019-10-24):
V záujme kontinuity ešte reakcia na faktické poznámky zo strany pani poslankyne Cigánikovej, a potom už budeme musieť prerušiť rokovanie.
Dostál, Ondrej, poslanec NR SR (2016-09-12):
Keďže nebol schválený pozmeňujúci návrh, ktorý som dal a ktorý hovoril o tom, že v pôvodnom návrhu zákona obsiahnutý termín účinnosti zákona 1. júla 2016 sa má zmeniť na 1. októbra 2016, tak sa domnievam, že nemôžme o tomto návrhu zákona hlasovať, lebo nemôžme hlasovať za zákon, ktorý stanovuje účinnosť zákona 1. júla 2016 a schváliť tento zákon 12. septembra 2016. Čiže v tejto chvíli nemôžme o tom hlasovať podľa môjho názoru, nie je pripravený žiadny, žiadny návrh, ktorý by túto vadu odstránil v treťom čítaní. Bol pripravený návrh kolegami z koalície, ale ten nebol, nebol predložený, takže ja navrhujem, aby sa nehlasovalo o tom návrhu teraz.